Viborger Samler, 1849-04-07
Odense, den 4de April. Vor Armee er igaar fra 2 Sider rykket ind i Slesvig, nemlig fra Als og langs med Slesvigs Vestkyst; en mindre Afdeling (Cavalleri) er samtidig fra Kolding gaaet sydpaa. Hærafdelingen fra Als naaede iaftes til hiinsides Graasteen, ved hvilken By man først stødte paa de fjendtlige Forposter; der opstod en lille Fægtning, hvori Lieut. Morville (fra Viborg) og 3 til 4 Menige af 3die Jægercorps bleve saarede; 1 Mand skal være dræbt, Fjenden, hvis Tab ikke kjendes, retirerede. Som vi høre, skulde Armeecorpset imorges tidligsortsætte sin Marsch til Bau, eller maaskee ligge til Flensborg, da man skal have erfaret, at Fienden har opgivet Stillingen ved Bau. Jmorges har man fra Faaborgegnen hørt Kanonade sydpaa; om den hidrører fra Søen eller fra en Fægtning ved Bau eller Flensborg vides ikke. Hvor langt det nørrejydske Armeecorps er naaet paa Marschen langs med Vestkysten, derom har man ingen Efterretning; Cavalleriet fra Kolding skal iaftes have naaet Haderslev og er da rimeligviis gaaet videre til Apenrade, da man neppe kan antage, at Fienden har vovet at lade en Styrke forblive i denne Egn, tilstrækkelig til at standse dets Fremmarsch. Det synes, at Hensigten med vore Troppers Marsch fra Begyndelsen af har været at angribe Fjenden ved Bau fra 2 eller 3 Sider; thi af Styrken paa Als skal en Deel være landsat i Angel strax syd for Flensborg Fjord. Stadfæster det sig nu, at Stillingen ved Bau er forladt, synes det rimeligt, at begge de alsingske Colonner støde sammen igjen ved Flensborg og at da ifald Fjenden holder Stand, noget Afgjørende kan ventes, saasnart det nørrejydske Armeecorps har forenet sig med det alsingske. Ved Jndtagelsen af Haderslev iaftes (der blev af vore Tropper kastet nogle Granater ind i Byen, blev en Hest skudt under Hegermann-Lindencrone og en Dragon saaret i Hoften; en Angivelse, at Byen skal have været besat af 1500 Hanseater, synes overdreven. – Rygtet siger, at 3000 Mand fra Als ere søvært afgaaede sydpaa. – Hs. Maj. Kongen var paa Tilbagereisen fra Kjøbenhavn igaar Morges i Brobyværk, om Allerhøistsamme har begivet sig directe til Armeen eller først til Frederiksgave, have vi ikke erfaret. (Hemp. Av.) Veile, den 4de April. Venstre Flanke af vore Tropper rykkede ud fra Kolding igaar Morges Kl. 4 og traf først paa Fienden ved Christiansfeld, hvor den tog 2 Hanseater tilfange. Vore Tropper gik derpaa frem og stødte paa et fjendtligt Jægercorps 1/2 Miil norden for Haderslev. Her begyndte en Forpostfægtning medens Fienden bestandig trak sig tilbage ind mod Byen. Ved denne Leilighed blev Hesten skudt under Major Hegermann-Lindencrone. Fægtningen vedvarede under Fjendens bestandige Retirade; lidt udenfor Byen gjorde Fienden et mislykket Cavalleri angreb paa vor Avantgarde og mistede 4 Mand. Fjenden blev nu forfulgt gjennem Byen, der blev stormet af vore Tropper, hvilken Affaire ikke varede længe. (Ved denne Leilighed blev ulykkeligviis en 12 a 14 Aars Dreng, en Søn af den flygtede tydstsindede Snedker Callisen skudt af Fjenden.) Denne søgte derpaa at holde sig i nogle Forskandsninger tæt sønden for Sønderbro, medens Vore posterede sig i de Huse i Byen, hvorfra de kunde beskyde ham. Nogle Pjecer af Espingolerne, der bleve anbragte i Vandmøllen tæt ved Haderslev Aa, gjorde god Virkning. i Forbindelse med Tropperne. Kampen varede her omtrent en Times Tid, hvorpaa Fjenden, gjennem en dækket Løbegrav, trak sig tilbage ud af Forskandsningerne hen til en Mængde Vogne sønden for Byen, paa hvilke han kjørte bort. Vort Artilleri kunde kun allarmere Fjenden, men ikke bruges synderligt, da det stod ham for nær til at træffe. Hele Affairen medtog 2 a 3 Timer. Omtrent noget over Kl. 6 om Eftermiddagen var den forbi. Vihavde 3 Døde og 6 Saarede (hvoraf nogle kun meget let). Fjenden havde, saavidt man kunde skjønne, omtrent 15 Døde og ligesaa mange Saarede. Vore Tropper viste overordentlig Energi og et koldblodigt Mod. De bleve commanderede af Oberstlieutenant Jrminger. Jmorges rykkede Vore sydpaa mod Apenrade. Jndtil Hoptrup (en god Miil syd for Haderslev) havde de ikke truffet paa nogen Fiende. Fra igaar Morges har man hele Dagen igjennem hørt en meget stærk Kanonade i sydøstlig Retning for Haderslev. Der fortaltes ogsaa, at vore Tropper fra Als vare rykkede ind i det Sundevedske og havde taget Gravensteen. - De Tydsksindede vare naturligviis flygtede sydpaa fra Haderslev, blandt dem den velbekjendte Postholder Raben i lidende Tilstand, da han havde forsøgt at aflive sig ved Gift. Ogsaa de oprørske Embedsmænd vare løbne deres Vei. Glæden hos de Danske i Haderslev over vore Troppers Jndrykken var umiskjendelig. Mange danske Flygtninge ere vendte tilbage, glade over at gjensee deres Hjem og Familie. Postforbindelsen, mellem Haderslev og Kolding er gjenoprettet. (Meddeelt Red. af Veile Avis" af et Øienvidne.) Kolding, den 4de April (Af et Brev til Redactionen af Veile Avis.) "Da vor Armee igaar kom til Aller, bemærkedes adskillige fjendtlige Patrouiller og Piquetter. Af en af disse, paa 7 Mand, opsnappedes de 2 Hanscatiske Cavallerister, hvilke indbragtes her til Kolding; en af dem var falden. Disse hyppige Piquetter foranledigede en Tirailleur-Fægtning lige til Haderslev. Den fjendtlige Styrke, som gjorde Modstand, anslaaes til 3000 Mand. Da vore Tropper nærmede sig Haderslev By vege de Fjendtlige i Begyndelsen noget tilbage, men kom dog strax igien. Vore Espingoler maatte da rense Gaderne, hvorved adskillige Civille saaredes eller dræbtes.